Uralkodása alatt Oroszország 1686-ban csatlakozott a törökök ellen szerveződött Szent Ligához. Segítséget ígértek I. Lipót német-római császárnak a török kiűzéséhez Magyarországról. Az orosz seregeket a Krími Tatár Kánság ellen küldték, de a vállalkozás kudarcot vallott. További két orosz hadjárat sem járt sikerrel, ezért 1689-ben egy időre feladták a török háborút.